Ved [[Vinter-OL 2014|legene fire år senere]] i [[Sotji]] klarede han sig næsten lige så godt, selv om han under hele legene havde problemer med sit åndedræt. Han vandt medaljer i tre af de seks konkurrencer, han stillede op i. Den eneste individuelle medalje, han vandt, kom i 15 km massestart, hvor han kæmpede en indædt kamp med franskmanden [[Martin Fourcade]] om sejren, og det så ud til, at han skulle sejre, da han skød frem på de sidste meter, men kort inden målstregen rejste han sig for at juble, hvorpå Fourcade skød frem igen, så de to passerede målstregen samtidig. Målfotoet afslørede dog, at Svendsen akkurat var forrest og dermed vandt guld.<ref>{{kilde | url = http://www.olympedia.org/results/350035 | titel = 15 kilometres Mass Start, Men | udgiver = olympedia.org | hentet = {{dato|9-4-2021}} }}</ref> Dagen efter løb han mix stafet, hvor han sammen med [[Tora Berger]], [[Tiril Eckhoff]] og Bjørndalen sejrede sikkert mere end et halvt minut foran tjekkerne og næsten et minut foran Italien.<ref>{{kilde | url = http://www.olympedia.org/results/350032 | titel = 2 × 6 kilometres and 2 × 7.5 kilometres Relay, Mixed | udgiver = olympedia.org | hentet = {{dato|9-4-2021}} }}</ref> Hans sidste medalje kom i mændenes stafet, hvor han løb sidste tur efter brødrene Tarjei og [[Johannes Thingnes Bø]] samt Bjørndalen. Disse tre sikrede Norge en pæn føring, men Svendsen kunne ikke leve op til dette og ramte forkert på hele fire skud, hvilket betød, at nordmændene måtte nøjes med bronzemealjerne, næsten et minut efter de tyske vindere og over tyve sekunder efter de østrigske sølvvindere.<ref>{{kilde | url = http://www.olympedia.org/results/350026 | titel = 4 × 7.5 kilometres Relay, Men | udgiver = olympedia.org | hentet = {{dato|9-4-2021}} }}</ref> Hans øvrige resultater ved disse lege blev en niendeplads i 10 km sprint, en sjetteplads i 12,5 km forfølgelsesløb og en syvendeplads på 20 km.<ref name=oly />
Levende_personer Sport